Die belang van hoop in die behandeling en verwerking van ernstige siekte word bespreek; die noodsaak om heling te bewerkstellig wat nie sinoniem is met genesing nie, maar met die uiteindelike doel om vrede – harmonie – in die gemoed te bewerkstellig. Die onderwerpe wat aangeroer word, word dikwels in tydskrifte en oor die radio bespreek, en dit is tydig om oor hierdie onderwerpe na te dink. Daar bestaan geen boek in Afrikaans of Engels met ’n sistematiese bespreking soos die outeur hier doen nie. Die teks is toeganklik, met heelwat inligting. Nogtans sal die leser uitgedaag word om as ’t ware opnuut oor siekte na te dink.